b'\n_START_ARTICLE_\nB\xc4\x83t\xc4\x83lia din Golful Leyte\n_START_SECTION_\nContext istoric\n_START_PARAGRAPH_\nCampaniile din august 1942 p\xc3\xa2n\xc4\x83 la \xc3\xaenceputul lui 1944 au eliminat for\xc8\x9bele japoneze din multe baze pe care le aveau pe insule \xc3\xaen partea de sud \xc8\x99i central\xc4\x83 a Oceanul Pacific, \xc3\xaen timp ce au izolat  multe alte baze ale lor (mai ales \xc3\xaen Insulele Solomon, Arhipelagul Bismarck, Insulele Amiralit\xc4\x83\xc8\x9bii, Noua Guinee, Insulele Marshall, \xc8\x99i Insula Wake) iar \xc3\xaen iunie 1944, o serie de debarc\xc4\x83ri amfibii americane sprijinite de Fast Carrier Task Force a flotei a cincia a SUA au capturat cele mai multe dintre Insulele Mariane (ocolind insula Rota). Aceast\xc4\x83 ofensiv\xc4\x83 a f\xc4\x83cut bre\xc8\x99e \xc3\xaen inelul strategic interior de ap\xc4\x83rare al Japoniei \xc8\x99i a dat americanilor o baz\xc4\x83 de la care cu ajutorul bombardierelor cu raz\xc4\x83 lung\xc4\x83 de ac\xc8\x9biune Boeing B-29 Superfortress puteau ataca insulele japoneze._NEWLINE_Japonezii au contraatacat \xc3\xaen B\xc4\x83t\xc4\x83lia din Marea Filipinelor. Marina american\xc4\x83 a distrus trei portavioane japoneze (avariind \xc8\x99i alte nave) \xc8\x99i aproximativ 600 de avioane japoneze, l\xc4\x83s\xc3\xa2nd practic Marina Imperial\xc4\x83 Japonez\xc4\x83 f\xc4\x83r\xc4\x83 for\xc8\x9b\xc4\x83 aviatic\xc4\x83 pe portavioane \xc8\x99i f\xc4\x83r\xc4\x83 pilo\xc8\x9bi cu experien\xc8\x9b\xc4\x83.\n_START_SECTION_\nAc\xc8\x9biunea submarinelor \xc3\xaen str\xc3\xa2mtoarea Palawan (23 octombrie 1944)\n_START_PARAGRAPH_\n(Not\xc4\x83: aceast\xc4\x83 ac\xc8\x9biune este numit\xc4\x83 de Morison  ca \xe2\x80\x9eLupta din str\xc3\xa2mtoarea Palawan\xe2\x80\x9d, al\xc8\x9bii ca \xe2\x80\x9eB\xc4\x83t\xc4\x83lia din str\xc3\xa2mtoarea Palawan\xe2\x80\x9d)._NEWLINE_For\xc8\x9ba principal\xc4\x83 japonez\xc4\x83 \xe2\x80\x9eFor\xc8\x9ba din Centru\xe2\x80\x9d alarmat\xc4\x83 la vestea atacului american a p\xc4\x83r\xc4\x83sit baza sa din Brunei. Flota aflat\xc4\x83 sub comanda amiralului Kurita era format\xc4\x83 din cinci mari cuirasate (Yamato, Musashi, Nagato, Kongo, Haruna), din zece cruci\xc8\x99\xc4\x83toare grele (Atago, Maya, Takao, Chokai, Myoko, Haguro, Kumano, Suzuya, Tone \xc8\x99i Chikuma), din dou\xc4\x83 cruci\xc8\x99\xc4\x83toare u\xc8\x99oare (Noshiro \xc8\x99i Yahagi) \xc8\x99i \xc3\xaen final 15 distrug\xc4\x83toare._NEWLINE_Navele lui Kurita \xc3\xaen drum spre Leyte \xc3\xaen noaptea dintre 22-23 octombrie 1944 s-au apropiat de insula Palawan. \xc3\x8en str\xc3\xa2mtoarea dintre Palawan \xc8\x99i Borneo patrulau dou\xc4\x83 submarine americane, Darter \xc8\x99i Dace. La ora 0:16 la distan\xc8\x9ba de aproximativ 27\xc2\xa0km radarul submarinului Darter a sesizat flota japonez\xc4\x83. C\xc4\x83pitanul submarinului a trimis imediat un raport comandamentului despre flota reperat\xc4\x83, ambele unit\xc4\x83\xc8\x9bi pornind cu viteza maxim\xc4\x83 spre flot\xc4\x83. Comunica\xc8\x9biile radio au fost sesizate \xc8\x99i de flota japonez\xc4\x83, dar Kurita nu a luat m\xc4\x83surile necesare \xc3\xaempotriva submarinelor str\xc4\x83ine._NEWLINE_Dup\xc4\x83 o deplasare de mai multe ore cu viteza maxim\xc4\x83 cele dou\xc4\x83 submarine au dep\xc4\x83\xc8\x99it flota cu inten\xc8\x9bia ca la cr\xc4\x83patul zilei s\xc4\x83 lanseze primul atac submarin asupra flotei japoneze. C\xc4\x83pitanii au ordonat submersia \xc8\x99i armarea torpilelor. Acest atac a avut un succes nescontat de mare. La primele lumini ale dimine\xc8\x9bii, la ora 5:24 Darter a lansat \xc8\x99ase torpile, dintre care cel pu\xc8\x9bin patru au nimerit nava pavilion a lui Kurita, Atago.  Peste zece minute Darter a mai lansat dou\xc4\x83 torpile \xc3\xaempotriva navei din aceea\xc8\x99i clas\xc4\x83 cu Atago, cruci\xc8\x99\xc4\x83torul greu Takao. La ora 5:56 submarinul Dace a reu\xc8\x99it s\xc4\x83 loveasc\xc4\x83 cu patru torpile cruci\xc8\x99\xc4\x83torul Maya din aceea\xc8\x99i clas\xc4\x83 cu celelalte dou\xc4\x83._NEWLINE_Cruci\xc8\x99\xc4\x83toarele Atago \xc8\x99i Maya s-au scufundat repede.Takao - grav avariat - s-a \xc3\xaentors spre Brunei, escortat de dou\xc4\x83 distrug\xc4\x83toare \xc3\xaencerc\xc3\xa2nd s\xc4\x83 ajung\xc4\x83 la port. Cele dou\xc4\x83 submarine s-au pus \xc3\xaen urm\xc4\x83rirea cruci\xc8\x99\xc4\x83torului avariat, dar la 24 octombrie, \xc3\xaen apele joase, Darter a e\xc8\x99uat, nereu\xc8\x99indu-se eliberarea sa. Echipajul lui Darter a fost salvat de Dace, submarinul fiind abandonat._NEWLINE_Takao s-a \xc3\xaentors \xc3\xaen Singapore, \xc8\x99i a r\xc4\x83mas acolo p\xc3\xa2n\xc4\x83 la sf\xc3\xa2r\xc8\x99itul r\xc4\x83zboiului._NEWLINE_Atago s-a scufundat at\xc3\xa2t de repede, \xc3\xaenc\xc3\xa2t nu a fost timp nici la cobor\xc3\xa2rea b\xc4\x83rcilor de salvare astfel c\xc4\x83 chiar \xc8\x99i amiralul Kurita a fost nevoit s\xc4\x83-\xc8\x99i re\xc3\xaemprosp\xc4\x83teze cuno\xc8\x99tin\xc8\x9bele de \xc3\xaenot. Dup\xc4\x83 ce amiralul a fost pescuit, s-a ambarcat pe cuirasatul Yamato.\n_START_SECTION_\nB\xc4\x83t\xc4\x83lia din Marea Sibuyan (24 octombrie 1944)\n_START_PARAGRAPH_\nLa 24 octombrie diminea\xc8\x9ba la orele 08:00 avioanele de recunoa\xc8\x99tere ale escadrilei VF-20 (avioane de v\xc3\xa2n\xc4\x83toare F6F-5 Hellcat, bombardiere \xc3\xaen picaj VB-20 Helldiver \xc8\x99i avioanele torpiloare VT-20 Avenger) de pe portavionul portavionul american Enterprise apar\xc8\x9bin\xc3\xa2nd Flotei a 3-a a lui Halsey au sesizat for\xc8\x9bele japoneze principale care soseau pe marea Sibuyan. \xc3\x8en pofida for\xc8\x9bei mari pe care o reprezentau, Flota a 3-a nu era bine plasat\xc4\x83 ca s\xc4\x83 fac\xc4\x83 fa\xc8\x9b\xc4\x83 pericolului, deoarece la 22 octombrie Halsey a trimis \xc3\xaenapoi dou\xc4\x83 unit\xc4\x83\xc8\x9bi de lupt\xc4\x83 (portavioane \xc8\x99i navele \xc3\xaenso\xc8\x9bitoare cu care formau grupuri de ac\xc8\x9biune de sine-st\xc4\x83t\xc4\x83toare) la baza de la insula Ulithi pentru aprovizionare. Flota TF 38 a viceamiralului McCain nu a fost chemat\xc4\x83 \xc3\xaenapoi nici c\xc3\xa2nd submarinul Darter i-a raportat lui Halsey c\xc4\x83 japonezii se apropie, astfel c\xc4\x83 Flota a 3-a a \xc3\xaenceput lupta \xc3\xaentr-o situa\xc8\x9bie dezavantajat\xc4\x83 cu o for\xc8\x9b\xc4\x83 mai mic\xc4\x83 cu 40%, f\xc4\x83r\xc4\x83 cele \xc8\x99ase cruci\xc8\x99\xc4\x83toare grele._NEWLINE_La detectarea navelor japoneze doar for\xc8\x9ba de sprijin TF 38.2 al lui Bogan (portavionul greu Interpid \xc8\x99i dou\xc4\x83 portavioane u\xc8\x99oare), din ne\xc8\x99ans\xc4\x83 cea mai slab\xc4\x83 dintre toate a fost at\xc3\xa2t de aproape de japonezi ca s\xc4\x83 poat\xc4\x83 porni un atac. La primirea raportului de la submarinul Darter Halsey a chemat \xc3\xaenapoi unul din cele dou\xc4\x83 grupuri de portavioane dar celuilalt grup TF 38 (care era mai puternic) i-a dat ordin de \xc3\xaentoarcere doar la 24 octombrie, din acest motiv acest grup (cu cele \xc8\x99ase cruci\xc8\x99\xc4\x83toare grele) practic nu a mai putut participa la lupt\xc4\x83._NEWLINE_La ora 10:30 bombardierele de pe portavioanele u\xc8\x99oare Intrepid \xc8\x99i Cabot au atacat navele lui  Kurita, lovind cuirasatele \xe2\x80\x9eNagato\xe2\x80\x9d, \xe2\x80\x9eYamato\xe2\x80\x9d \xc8\x99i \xe2\x80\x9eMusashi\xe2\x80\x9d, produc\xc3\xa2nd avarii grave cruci\xc8\x99\xc4\x83torului greu \xe2\x80\x9eMioko\xe2\x80\x9d.  Un al doilea val de avioane de pe Intrepid, Essex \xc8\x99i Lexington cu avioane Helldivers \xc8\x99i Hellcats au reu\xc8\x99it s\xc4\x83 loveasc\xc4\x83 de 10 ori cuirasatul Musashi. Al treilea val de avioane (de pe portavioanele Enterprise \xc8\x99i Franklin) cu alte 11 bombe \xc8\x99i cu opt torpedouri a reu\xc8\x99it s\xc4\x83 loveasc\xc4\x83 nava grav avariat\xc4\x83 \xc8\x99i \xc3\xaenclinat\xc4\x83 \xc3\xaentr-o parte, nava devenind o epav\xc4\x83 arz\xc3\xa2nd\xc4\x83._NEWLINE_Kurita \xc8\x99i-a \xc3\xaentors flota s\xc4\x83 ias\xc4\x83 din raza de ac\xc8\x9biune a avioanelor americane abandon\xc3\xa2nd Musashi avariat. La ora 17:15 a luat cap compas spre  str\xc3\xa2mtoarea San Bernardino._NEWLINE_Musashi abandonat, s-a scufundat \xc3\xaen jurul orei 8._NEWLINE_A doua cea mai mare nav\xc4\x83  de lupt\xc4\x83 din lume nu a luptat niciodat\xc4\x83 cu inamic mai mare ca un avion \xc8\x99i a fost scufundat de avioane \xc3\xaempotriva c\xc4\x83rora tunurile sale cu calibrul de 46\xc2\xa0cm au fost f\xc4\x83r\xc4\x83 efect._NEWLINE__NEWLINE_ _NEWLINE_\xc3\x8entre timp avioanele Flotei aeriene  1 a Japoniei de la Luzon din ordinul viceamiralului Takijir\xc5\x8d \xc5\x8cnishi au atacat \xc3\xaen trei valuri portavioanele grupului de lupt\xc4\x83 38.3 comandate de contraamiralul Sherman (acest grup de lupt\xc4\x83 nu a participat la ac\xc8\x9biunea \xc3\xaempotriva navelor japoneze, sarcina sa fiind chiar blocarea \xc8\x99i nimicirea flotei aeriene japoneze cu baza pe uscat). Fiecare dintre cele trei valuri japoneze ale lui \xc5\x8cnishi era format din 50-60 avioane._NEWLINE_Cele mai multe avioane de atac japoneze au fost interceptate \xc8\x99i dobor\xc3\xa2te de F6F Hellcat-urile de patrulare ale lui Sherman din ap\xc4\x83rarea aviatic\xc4\x83 a portavioanelor (dintre care se remarc\xc4\x83 comandantul avioanelor de v\xc3\xa2n\xc4\x83toare de pe Essex,  David McCampbell, care \xc3\xaen aceast\xc4\x83 ac\xc8\x9biune a fost creditat cu dobor\xc3\xa2rea a 9 avioane inamice)._NEWLINE_Cu toate acestea, un bombardier \xc3\xaen picaj japonez Yokosuka D4Y Judy a reu\xc8\x99it s\xc4\x83 p\xc4\x83trund\xc4\x83 \xc3\xaentre avioanele de v\xc3\xa2n\xc4\x83toare \xc8\x99i la 9:38 a nimerit cu o bomb\xc4\x83 perforant\xc4\x83 de 250\xc2\xa0kg portavionul u\xc8\x99or Princeton. Bomba a produs un incendiu \xc3\xaen hangar \xc8\x99i datorit\xc4\x83 faptului c\xc4\x83 din cauze necunoscute instala\xc8\x9bia de stingere a incendiului nu func\xc8\x9biona corespunz\xc4\x83tor focul s-a extins, iar la ora 15:23 a avut loc o explozie imens\xc4\x83 (probabil \xc3\xaen magazia de bombe din spate)._NEWLINE_Explozia a deteriorat Princeton-ul \xc8\x99i a produs pierderi grave nu numai pe portavionul avariat ci \xc8\x99i pe nave aflate \xc3\xaen apropiere. Doar cruci\xc8\x99\xc4\x83torul Birmingham aflat \xc3\xaen apropiere \xc8\x99i care ajuta la stingerea incendiului a pierdut mai mult de 300 de oameni. Epava Princeton-ului a fost scufundat \xc3\xaen final de cruci\xc8\x99\xc4\x83torul Reno la ora 17:50._NEWLINE_Birmingham a fost at\xc3\xa2t de grav avariat, \xc3\xaenc\xc3\xa2t a fost nevoit s\xc4\x83 se retrag\xc4\x83._NEWLINE_Flota a 3-a \xc3\xaen 24 octombrie a pornit \xc3\xaen total 259 atacuri cu avioane Hellcat \xc3\xaempotriva navelor lui Kurita (For\xc8\x9ba Central\xc4\x83). Marea majoritate ale acestor misiuni erau misiuni de v\xc3\xa2n\xc4\x83toare-bombardier, cu care au reu\xc8\x99it s\xc4\x83 provoace multe distrugeri sco\xc8\x9b\xc3\xa2nd din lupt\xc4\x83 cruci\xc8\x99\xc4\x83toarele Musashi \xc8\x99i Myoko, dar marea majoritate a flotei japoneze a r\xc4\x83mas \xc3\xaen continuare \xc3\xaen stare de lupt\xc4\x83. Problema a fost c\xc4\x83 un cruci\xc8\x99\xc4\x83tor japonez trebuia nimerit cu 10-20 de bombe ca s\xc4\x83 sufere avarie serioas\xc4\x83 pentru care avioanele disponibile de pe portavioane nu erau suficiente. A fost gre\xc8\x99eal\xc4\x83 \xc8\x99i faptul c\xc4\x83 cei mai mul\xc8\x9bi pilo\xc8\x9bi au atacat o singur\xc4\x83 nav\xc4\x83, Musashi._NEWLINE_Doar acum a devenit clar ce gre\xc8\x99eal\xc4\x83 mare a fost s\xc4\x83 se trimit\xc4\x83 \xc3\xaen spate portavioanele mari,respectiv c\xc4\x83 nu au fost chema\xc8\x9bi imediat \xc3\xaenapoi. Datorit\xc4\x83 deciziei gre\xc8\x99ite flota american\xc4\x83 nu a reu\xc8\x99it s\xc4\x83 sl\xc4\x83beasc\xc4\x83 suficient de mult \xc8\x99i s\xc4\x83 \xc3\xaenceteze navele lui Kurita, astfel c\xc4\x83 acestea au trecut \xc3\xaen vitez\xc4\x83 prin str\xc3\xa2mtoarea San Bernardino \xc8\x99i a doua zi diminea\xc8\x9ba spre groaza americanilor au ap\xc4\x83rut l\xc3\xa2ng\xc4\x83 plajele insulei Samar.\n_START_SECTION_\nAp\xc4\x83rarea str\xc3\xa2mtorii San Bernardino \xc8\x99i Grupul de lupt\xc4\x83 34.\n_START_PARAGRAPH_\nDup\xc4\x83 ce americanii au descoperit for\xc8\x9bele principale ale lui Kurita \xc8\x99i Flota din Sud a lui Nisimura, amiralul Halsey a convocat un consiliu pe bordul cuirasatului New Jersey._NEWLINE_Deoarece \xc3\xaenc\xc4\x83 nu \xc8\x99tiau de flota de portavioane din nord a lui Ozawa, s-a luat decizia c\xc4\x83 trimit un grup de nave de lupt\xc4\x83 puternic\xc4\x83 pentru ap\xc4\x83rarea str\xc3\xa2mtorii San Bernardino s\xc4\x83 opreasc\xc4\x83 for\xc8\x9bele principale japoneze. Forma\xc8\x9bia numit\xc4\x83 Grupul de lupt\xc4\x83 34 a fost pus\xc4\x83 sub comanda amiralului Lee, format din 4 cuirasate, 5 cruci\xc8\x99\xc4\x83toare, 14 distrug\xc4\x83toare \xc8\x99i completat cu dou\xc4\x83 grupuri de portavioane._NEWLINE_Halsey prin radio a trimis astfel de ordine, radiotransmisiuni care au fost auzite \xc8\x99i de comandamentul din Atlantic al amiralului Nimitz. Separarea navelor grupei de lupt\xc4\x83 de restul navelor \xc3\xaens\xc4\x83 nici acum nu a avut loc.\n_START_SECTION_\nHalsey mu\xc8\x99c\xc4\x83 momeala: se deplaseaz\xc4\x83 precipitat spre nord (24 octombrie)\n_START_PARAGRAPH_\nT\xc3\xa2rziu dup\xc4\x83 masa la 24 octombrie orele 16:40 avioanele de recunoa\xc8\x99tere ale Flotei a 3-a au descoperit Flota din Nord a lui Ozawa. Flota a fost descoperit\xc4\x83 at\xc3\xa2t de t\xc3\xa2rziu, deoarece comandan\xc8\x9bii flotei erau foarte preocupa\xc8\x9bi de lupta \xc3\xaempotriva lui Kurita \xc8\x99i ap\xc4\x83rarea \xc3\xaempotriva avioanelor japoneze cu baz\xc4\x83 terestr\xc4\x83. Descoperirea a fost \xc3\xaent\xc3\xa2rziat\xc4\x83 \xc8\x99i de faptul c\xc4\x83 operatorii radio al lui Ozawa au interceptat un mesaj american care (eronat) raporta c\xc4\x83 toate unit\xc4\x83\xc8\x9bile japoneze se retrag, motiv pentru care s-a \xc3\xaentors \xc8\x99i el. Comandamentul japonez \xc3\xaens\xc4\x83 a revizuit decizia, astfel c\xc4\x83 flota s-a \xc3\xaentors din nou._NEWLINE_Halsey, dup\xc4\x83 ce a realizat, c\xc4\x83 portavioanele japoneze sunt cu flota din nord, \xe2\x80\x9e\xc8\x99i-a dat seama\xe2\x80\x9e imediat c\xc4\x83 are de a face cu for\xc8\x9bele principale ale flotei japoneze, adic\xc4\x83 a mu\xc8\x99cat momeala japonezilor. \xc3\x8en baza rapoartelor optimiste ale pilo\xc8\x9bilor care atacau flota lui Kurita a considerat c\xc4\x83 flota japonez\xc4\x83 de cruci\xc8\x99\xc4\x83toare a suferit pierderi grele \xc8\x99i nu mai constituie \xc3\xaen viitor pericol._NEWLINE_A pornit imediat spre nord cu toate navele aflate la dispozi\xc8\x9bie, lucru pe care l-a raportat prin radio superiorului s\xc4\x83u, amiralul Kinkaid, comandantul Flotei a 7-a. Deoarece navele grupului 34 se deplasau \xc3\xaenc\xc4\x83 \xc3\xaen forma\xc8\x9bia veche (pentru c\xc4\x83 Halsey \xc3\xaenc\xc4\x83 nu a ordonat \xc3\xaenfiin\xc8\x9barea unit\xc4\x83\xc8\x9bii), s-au deplasat \xc8\x99i ei spre nord cu restul._NEWLINE_Nimitz \xc8\x99i ceilal\xc8\x9bi comandan\xc8\x9bi - \xc3\xaen baza primului mesaj al lui Halsey - au interpretat acest lucru, c\xc4\x83 toate unit\xc4\x83\xc8\x9bile se deplaseaz\xc4\x83 spre nord  except\xc3\xa2nd grupul naval de lupt\xc4\x83 nr. 34 \xc8\x99i toat\xc4\x83 lumea credea c\xc4\x83 str\xc3\xa2mtoarea  San Bernardino este ap\xc4\x83rat\xc4\x83 de o unitate naval\xc4\x83 puternic\xc4\x83._NEWLINE_\xc3\x8en ziua de 24 noaptea, un avion de recunoa\xc8\x99tere american a sesizat din nou for\xc8\x9bele principale japoneze care intrau \xc3\xaen str\xc3\xa2mtoare \xc8\x99i a raportat acest lucru portavionului s\xc4\x83u Independence. Comandantul grupului de portavioane a transmis raportul imediat grupului Halsey, care au confirmat c\xc4\x83 \xe2\x80\x9edeja \xc8\x99tim\xe2\x80\x9d.  Amiralul Lee \xc8\x99i ceilal\xc8\x9bi comandan\xc8\x9bi de unit\xc4\x83\xc8\x9bi au considerat informa\xc8\x9bia at\xc3\xa2t de important\xc4\x83, \xc3\xaenc\xc3\xa2t au repetat \xc3\xaenc\xc4\x83 odat\xc4\x83 mesajul \xc8\x99i l-au trezit pe comandantul flotilei de portavioane, pe  amiralul Marc Mitscher, care a r\xc4\x83spuns doar c\xc4\x83: \xe2\x80\x9eHalsey \xc8\x99tie tot, dac\xc4\x83 dore\xc8\x99te ceva, o s\xc4\x83-mi spun\xc4\x83\xe2\x80\x9d, \xc8\x99i s-a culcat la loc._NEWLINE_Astfel c\xc4\x83 \xc3\xaen timp ce toat\xc4\x83 Flota a 3-a a lui Halsey se deplasa cu toat\xc4\x83 viteza spre nord, prin str\xc3\xa2mtoarea San Bernardino, l\xc4\x83sat\xc4\x83 f\xc4\x83r\xc4\x83 paz\xc4\x83, a trecut flota de cuirasate ale amiralului Kurita, \xc3\xaen flot\xc4\x83 fiind \xc8\x99i cea mai mare nav\xc4\x83 de lupt\xc4\x83 din lume, cuirasatul Yamato care se apropia cu vitez\xc4\x83 spre flota de debarcare american\xc4\x83, r\xc4\x83mas\xc4\x83 f\xc4\x83r\xc4\x83 ap\xc4\x83rare.\n_START_SECTION_\nB\xc4\x83t\xc4\x83lia din str\xc3\xa2mtoarea Surigao (25 octombrie 1944)\n_START_PARAGRAPH_\nFlota din sud a Amiralului Nishimura, ocolind v\xc3\xa2rful sudic al insulei Leyte se deplasa prin str\xc3\xa2mtoarea Surigao spre flota de debarcare. Flota de Sud nr.2 era format\xc4\x83 din 2 cuirasate (Yamashiro \xc8\x99i Fuso), un cruci\xc8\x99\xc4\x83tor greu Mogami \xc8\x99i din patru distrug\xc4\x83toare. Flota a fost atacat\xc4\x83 deja de bombardiere americane \xc3\xaen 24 octombrie, dar acestea nu au reu\xc8\x99it s\xc4\x83 provoace pagube \xc3\xaensemnate._NEWLINE_Pentru a face complet\xc4\x83 surpriza, japonezii au ordonat flotelor lui Nishimura \xc8\x99i al lui Kurita interdic\xc8\x9bia comunic\xc4\x83rii prin radio, astfel c\xc4\x83 ace\xc8\x99tia nu \xc8\x99i-au putut coordona manevrele. Atunci c\xc3\xa2nd flota din sud s-a apropiat de str\xc3\xa2mtoarea Surigao, Kurita era \xc3\xaenc\xc4\x83 departe de str\xc3\xa2mtoarea  San Bernardino \xc8\x99i a r\xc4\x83mas \xc3\xaen urm\xc4\x83 fa\xc8\x9b\xc4\x83 de Nishimura \xc8\x99i o unitate important\xc4\x83 a flotei din sud, care era sub comanda amiralului Sima._NEWLINE_Americanii \xc3\xaens\xc4\x83, cu ajutorul avioanelor de recunoa\xc8\x99tere aveau informa\xc8\x9bii exacte despre mi\xc8\x99carea unit\xc4\x83\xc8\x9bilor japoneze \xc8\x99i amiralul Jesse Oldendorf, comandantul navelor de \xc3\xaenso\xc8\x9bire a Flotei a 7-a s-a preg\xc4\x83tit temeinic de ap\xc4\x83rarea str\xc3\xa2mtorii Surigao._NEWLINE_Olendorf dispunea de o flot\xc4\x83 de 6 cuirasate vechi(West Virginia, Maryland, Mississippi, Tennessee, California, \xc8\x99i Pennsylvania), 8 cruci\xc8\x99\xc4\x83toare (din care 4 cruci\xc8\x99\xc4\x83toare grele: USS Louisville (nave amiral), Portland, Minneapolis \xc8\x99i Shropshire), cinci cruci\xc8\x99\xc4\x83toarele u\xc8\x99oare (USS Denver, Columbia, Phoenix, Boise) \xc8\x99i 28 distrug\xc4\x83toare, dispun\xc3\xa2ndu-\xc8\x99i navele precis de-a lungul str\xc3\xa2mtorii \xc3\xaenguste._NEWLINE_La ora 22:36 vedeta torpiloare PT-131 a dat de flota japonez\xc4\x83 care naviga \xc3\xaen \xc3\xaentuneric \xc8\x99i \xc3\xaen urm\xc4\x83torii 3 ore \xc8\x99i jum\xc4\x83tate vedetele torpiloare rapide au lansat mai multe atacuri \xc3\xaempotriva lui Nisimura. Nu au reu\xc8\x99it s\xc4\x83 nimereasc\xc4\x83 navele care se deplasau \xc8\x99i ele repede, dar \xc3\xaen acest timp navele lui Oldendorf au finalizat preg\xc4\x83tirile manevr\xc3\xa2du-se \xc3\xaen pozi\xc8\x9bii \xc8\x99i mai avantajoase._NEWLINE_Diminea\xc8\x9ba la ora trei japonezii au intrat \xc3\xaen str\xc3\xa2mtoare unde navele americane dispuse pe ambele p\xc4\x83r\xc8\x9bi de-a lungul \xc8\x9b\xc4\x83rmului au lansat spre ei cu duzina torpedourile lor \xc3\xaempotriva japonezilor care avea foarte pu\xc8\x9bin loc de manevr\xc4\x83._NEWLINE_Ambele cuirasate au fost nimerite, Fuso s-a scufundat, iar Yamashiro avariat, dar a putut s\xc4\x83 se mai deplaseze. Au fost scufunda\xc8\x9bi \xc8\x99i dou\xc4\x83 distrug\xc4\x83toare, un al treilea devenind inutilizabil._NEWLINE_La ora 3:16 cuirasatul West Virginia de la o distan\xc8\x9b\xc4\x83 de 38\xc2\xa0km a detectat cu radarul s\xc4\x83u flota japonez\xc4\x83 care se apropia. La ora 3:53 de la o distan\xc8\x9b\xc4\x83 de 21\xc2\xa0km folosindu-\xc8\x99i sistemul electronic ultramodern pe baz\xc4\x83 de radar de dirijare a focului a deschis focul \xc3\xaen \xc3\xaentunericul bezn\xc4\x83 asupra navelor japoneze care se apropiau la o distan\xc8\x9b\xc4\x83 peste distan\xc8\x9ba vizual\xc4\x83. Cu prima salv\xc4\x83 a tunurilor de 406mm a nimerit din plin Yamashiro. Peste dou\xc4\x83 minute i-au venit \xc3\xaen ajutor  cuirasatele California \xc8\x99i Tennessee care erau de asemenea dotate cu astfel de sisteme de conducere a focului cu radar._NEWLINE_Japonezii neav\xc3\xa2nd sisteme radar nu aveau nicio \xc8\x99ans\xc4\x83 s\xc4\x83 r\xc4\x83spund\xc4\x83. Celelalte nave de lupt\xc4\x83 americane de asemenea au r\xc4\x83mas \xc3\xaen afara luptei,iar celelalte pe baza exploziilor \xc3\xaen jurul navelor japoneze \xc3\xaencercau s\xc4\x83 determine pozi\xc8\x9bia japonezilor._NEWLINE_\xc3\x8en focul cuirasatelor americane Yamashiro a fost scufundat repede, iar celelalte dou\xc4\x83 nave japoneze grav avariate (cruci\xc8\x99\xc4\x83torul Mogami \xc8\x99i distrug\xc4\x83torul Shigure s-au \xc3\xaentors._NEWLINE_Cea de a doua parte a Grupului de Sud al japonezilor (cruci\xc8\x99\xc4\x83toarele grele Naci \xc8\x99i Ashigara, cruci\xc8\x99\xc4\x83torul u\xc8\x99or Abukuma \xc8\x99i alte 8 distrug\xc4\x83toare) sub comanda amiralului Sima r\xc4\x83ma\xc8\x99i \xc3\xaen urm\xc4\x83 cu 40\xc2\xa0km urm\xc4\x83rea for\xc8\x9bele lui Nishimura._NEWLINE_\xc8\x98i ei au fost ataca\xc8\x9bi de vedetele torpiloare americane care au nimerit Abukuma. V\xc4\x83z\xc3\xa2nd epavele flotei lui Nishimura, navele avariate care se retr\xc4\x83geau, Sima a decis retragerea. \xc3\x8en str\xc3\xa2mtoarea \xc3\xaengust\xc4\x83 noaptea printre torpedourile americane \xc8\x99i epavele japonezilor \xc3\xaentoarcerea navelor nu s-a dovedit o sarcin\xc4\x83 u\xc8\x99oar\xc4\x83, nava amiral a lui Shima ciocnindu-se de cruci\xc8\x99\xc4\x83torul Mogamicare se retr\xc4\x83gea avariat. \'Mogami a suferit avarii at\xc3\xa2t de grave datorit\xc4\x83 ciocnirii, c\xc4\x83 a devenit nedirijabil a fdoua zi fiind scufundat de americani._NEWLINE_Lupta naval\xc4\x83 din str\xc3\xa2mtoarea Surigao a fost ultima lupt\xc4\x83 \xc3\xaen istorie \xc3\xaen care au luptat nave de lupt\xc4\x83 contra navelor de lupt\xc4\x83 - aici fiind ultima dat\xc4\x83 scufundat\xc4\x83 o nav\xc4\x83 doar cu loviturile tunului unei alte nave de lupt\xc4\x83.\n_START_SECTION_\nLupta de la insula Samar (25 octombrie 1944): DECIZIA\n_START_PARAGRAPH_\nAmiralul Halsey a pornit deci cu toat\xc4\x83 viteza spre nord, s\xc4\x83 distrug\xc4\x83 flota-momeal\xc4\x83 a lui Ozawa, \xc3\xaentre timp l\xc4\x83s\xc3\xa2nd descoperit\xc4\x83 str\xc3\xa2mtoarea San Bernardino din partea de nord a insulei Samar. \xc3\x8en afar\xc4\x83 de el to\xc8\x9bi (Nimitz la comandamentul superior \xc8\x99i amiralul Kinkaid la Flota a 7-a) c\xc4\x83 Halsey se ia dup\xc4\x83 Ozawa cu portavioanele sale,iar puternicul grup 34 p\xc4\x83ze\xc8\x99te trec\xc4\x83toarea. Grupul 34 nici nu s-a format, iar cuirasatele lui Lee se deplasau \xc3\xaempreun\xc4\x83 cu flota lui Halsey spre nord, ca dealtfel toate navele Flotei a 3-a._NEWLINE_Navele lui Kurita la ora 3 diminea\xc8\x9ba \xc3\xaen data de 25 octombrie au ocolit insula Samar prin nord \xc8\x99i s-au \xc3\xaentors spre sud \xc3\xaenspre Leyte. Pe l\xc3\xa2ng\xc4\x83 uria\xc8\x99ul cuirasat Yamato mai erau alte trei cuirasate urm\xc4\x83ri\xc8\x9bi de 6 cruci\xc8\x99\xc4\x83toare grele, dou\xc4\x83 u\xc8\x99oare \xc8\x99i o duzin\xc4\x83 de distrug\xc4\x83toare._NEWLINE_\xc3\x8entre ei \xc8\x99i flota american\xc4\x83 de debarcare mai era doar cele 16portavioane de \xc3\xaenso\xc8\x9bire a Flotei a 7-a, navele care \xc3\xaenso\xc8\x9beau portavioanele, 3distrug\xc4\x83toare \xc8\x99i c\xc3\xa2teva nave mai mici slab \xc3\xaenarmate \xc8\x99i lente. Sarcina principal\xc4\x83 a portavioanelor de \xc3\xaenso\xc8\x9bire a fost recunoa\xc8\x99terea \xc8\x99i sprijinirea trupelor de uscat, nu erau cu adev\xc4\x83rat potrivite pentru a lupta \xc3\xaempotriva luptei contra navelor inamice, deoarece erau lente \xc8\x99i nu aveau blindaj. \xc3\x8en afar\xc4\x83 de avioanele lor erau practic ne\xc3\xaenarmate, except\xc3\xa2nd c\xc3\xa2teva tunuri \xc8\x99i mitraliere._NEWLINE_Pe portavioane erau \xc3\xaen total 450 de avioane, \xc3\xaen special avioane de v\xc3\xa2n\xc4\x83toare \xc8\x99i avioane torpiloare, echipate \xc3\xaen principal cu bombe contra submarinelor._NEWLINE_Americanii numeau aceste nave lente \xc8\x99i f\xc4\x83r\xc4\x83 cuiras\xc4\x83  pentru \xc3\xaenso\xc8\x9birea portavioanelor tin can/cutii de conserve. Aceste nave aveau doar rol de protec\xc8\x9bie contra submarinelor, pentru c\xc4\x83 lipsa armelor \xc8\x99i blindajului nu le permitea s\xc4\x83 se angajeze \xc3\xaempotriva unor \xc8\x9binte de suprafa\xc8\x9b\xc4\x83 mai serioase._NEWLINE_Flota japonez\xc4\x83 a fost depistat\xc4\x83 prima dat\xc4\x83 la ora 6:43 de un avion de recunoa\xc8\x99tere apar\xc8\x9bin\xc3\xa2nd unit\xc4\x83\xc8\x9bii navale aflate sub comanda contraamiralului Clifton Sprague (grupul de lupt\xc4\x83 77.4.3, cu 6 portavioane de \xc3\xaenso\xc8\x9bire, 3 distrug\xc4\x83toare, 4 vedete). Raportul precis suna astfel: Flot\xc4\x83 inamic\xc4\x83 cu 4 cuirasate, 4 cruci\xc8\x99\xc4\x83toare grele, 2 u\xc8\x99oare, 10-12 distrug\xc4\x83toare la 20 de mile spre nord se apropie cu 30 de noduri. Toat\xc4\x83 lumea credea c\xc4\x83 pilotul a confundat grupul de nave nr. 34 al americanilor cu inamicul, motiv pentru care i s-a ordonat s\xc4\x83 se apropie. V\xc4\x83d pagodele, sunt japonezi a venit r\xc4\x83spunsul, referindu*se la suprastructurile cu form\xc4\x83 caracteristic\xc4\x83 ale japonezilor._NEWLINE_Surpriza a fost total\xc4\x83.\xc3\x8en c\xc3\xa2teva minute marinarii grupului de lupt\xc4\x83 puteau s\xc4\x83 vad\xc4\x83 \xc8\x99i cu ochii liberi flota japonez\xc4\x83 care ap\xc4\x83rea de dup\xc4\x83 orizont, apoi \xc3\xaen scurt timp au \xc3\xaenceput s\xc4\x83 cad\xc4\x83 \xc8\x99i proiectilele. Sprague \xc8\x99i-a \xc3\xaentors imediat portavioanele \xc8\x99i avioanele au decolat imediat, dup\xc4\x83 care portavioanele s-au retras spre ad\xc4\x83postul unui nor de ploaie, \xc3\xaen timp ce distrug\xc4\x83toarele - tot sub foc inamic - au \xc3\xaencercat s\xc4\x83 formeze o perdea de fum \xc3\xaentre flota american\xc4\x83 \xc8\x99i japonezi.\n_START_SECTION_\nCutiile de conserv\xc4\x83 pornesc la atac\n_START_PARAGRAPH_\nDistrug\xc4\x83torul Johnston a fost cel mai aproape de inamic. Din proprie ini\xc8\x9biativ\xc4\x83 distrug\xc4\x83torul Johnston s-a desprins brusc de forma\xc8\x9bie \xc8\x99i, deplas\xc3\xa2ndu-se \xc3\xaen zig-zag pentru a \xc3\xaengreuna munca artileriei japoneze, s-a \xc3\xaendreptat cu toat\xc4\x83 viteza spre flota str\xc4\x83in\xc4\x83. _NEWLINE_C\xc4\x83pitanul Ernest Evans, de origine cherokee, al distrug\xc4\x83torului de 2100 tone a condus nava sa la un asalt sinuciga\xc8\x99 \xc3\xaempotriva navelor de lupt\xc4\x83 japoneze, din care cea mai mic\xc4\x83 nav\xc4\x83 era de 18 ori mai mare dec\xc3\xa2t propria sa nav\xc4\x83. Navele distrug\xc4\x83torii nimereau lovitur\xc4\x83 dup\xc4\x83 lovitur\xc4\x83 cruci\xc8\x99\xc4\x83torul Kumano care conducea flota japonez\xc4\x83, dar tunurile de calibru mic nu reu\xc8\x99eau s\xc4\x83 provoace distrugeri semnificative. Apropiindu-se de flota japonez\xc4\x83, distrug\xc4\x83torul \xc8\x99i-a lansat toate cele 10 torpile, dintre care una a nimerit \xc8\x99i a oprit Kumano. Navele de lupt\xc4\x83 japoneze, \xc3\xaen final, au calculat pozi\xc8\x9bia distrug\xc4\x83torul \xc8\x99i cu mai multe salve au anihilat-o. Distrug\xc4\x83torul a plutit \xc3\xaen continuare \xc3\xaen deriv\xc4\x83._NEWLINE_\xc3\x8ensufle\xc8\x9bit de exemplul distrug\xc4\x83torului Johnston, Sprague a trimis la atac \xc8\x99i celelalte distrug\xc4\x83toare (Hoel, Heerman\xc8\x99i distrug\xc4\x83torul escorta Samuel B. Roberts) din Taffy 3, care au atacat cu determinare sinuciga\xc8\x99\xc4\x83, mai mult dec\xc3\xa2t at\xc3\xa2t, au p\xc4\x83truns \xc3\xaentre navele japoneze, astfel \xc3\xaenc\xc3\xa2t acestea nu au putut s\xc4\x83-\xc8\x99i foloseasc\xc4\x83 tunurile principale \xc3\xaempotriva distrug\xc4\x83toarele americane de teama lovirii unei alte nave japoneze. Cu tunurile mai mici \xc3\xaens\xc4\x83 au lansat un foc nimicitor asupra distrug\xc4\x83toarelor, scufund\xc3\xa2ndu-le pe toate, ultimul (Samuel B. Roberts) fiind \xc3\xaenarmat doar cu dou\xc4\x83 tunuri de 12.5 cm \xc8\x99i 3 torpile._NEWLINE_Aceste nave mici prin ac\xc8\x9biunea lor au lansat torpile, \xc3\xaencetinind navele japoneze care se apropiau de zona de debarcare american\xc4\x83. Forma\xc8\x9bia japonez\xc4\x83 a fost dezorganizat\xc4\x83, deoarece navele atacate de torpile trebuiau s\xc4\x83 vireze pentru a evita torpilele care se apropiau._NEWLINE_\xc3\x8entre timp Thomas Sprague (nicio leg\xc4\x83tur\xc4\x83 cu Clifton Sprague) a ordonat celor 16 portavioane din cele trei unit\xc4\x83\xc8\x9bi s\xc4\x83 lanseze avioanele de pe bordul lor, indiferent de \xc3\xaenarmarea lor, astfel c\xc4\x83 unele avioane au decolat doar cu mitralierele \xc3\xaenc\xc4\x83rcate sau cu bombe de ad\xc3\xa2ncime \xc3\xaempotriva submarinelor, care \xc3\xaempotriva cruci\xc8\x99\xc4\x83toarelor japoneze blindate nu erau de mare folos. Din ordinul lui au decolat \xc3\xaen jur de 450 de avioane, marea lor majoritate FM-2 Wildcat \xc8\x99i avioane torpiloare TBM Avenger. Contraatacurile aeriene au fost aproape ne\xc3\xaencetate \xc8\x99i unele, \xc3\xaen special cele lansate din partea Taffy 2, erau dure. Au fost scufundate dou\xc4\x83 cruci\xc8\x99\xc4\x83toare grele japoneze, un altul a devenit inutilizabil \xc8\x99i practic toate navele japoneze au suferit avarii grele._NEWLINE_Portavioanele lui Taffy 3 s-au \xc3\xaentors spre sud \xc8\x99i s-au retras, acoperi\xc8\x9bi de tirul de artilerie. Japonezii \xc3\xaentre timp tr\xc4\x83geau permanent \xc3\xaen portavioanele americane. Portavionul Gambier Bay, care era ultimul din forma\xc8\x9bie, a explodat \xc8\x99i s-a scufundat, multe alte portavioane suferind de asemenea avarii. Spre marele noroc al americanilor, cruci\xc8\x99\xc4\x83toarele japoneze foloseau proiectile perforante, care treceau prin corpul navelor f\xc4\x83r\xc4\x83 s\xc4\x83 explodeze, l\xc4\x83s\xc3\xa2nd \xc3\xaen urma lor doar ni\xc8\x99te g\xc4\x83uri mici care puteau fi reparate. Artileri\xc8\x99tii japonezi nici nu visau c\xc4\x83 trag asupra unor nave neblindate, dar oricum pentru tunurile de mare calibru ale japonezilor nu prea era alt\xc4\x83 muni\xc8\x9bie \xc3\xaen afara celor perforante._NEWLINE_C\xc4\x83pitanul Evans r\xc4\x83nit \xc8\x99i echipajul au reu\xc8\x99it s\xc4\x83 fac\xc4\x83 din nou utilizabil distrug\xc4\x83torul Johnston \xc8\x99i cu tunurile func\xc8\x9bionabile au deschis din nou focul, de data aceasta tr\xc4\x83g\xc3\xa2nd asupra unui mic grup de distrug\xc4\x83toare japoneze care se preg\xc4\x83tea de atac cu torpile \xc3\xaempotriva portavioanelor americane u\xc8\x99oare. Salva nea\xc8\x99teptat\xc4\x83 de tun a dezorientat japonezii care au gre\xc8\x99it tirul \xc3\xaempotriva portavioanelor, v\xc4\x83rs\xc3\xa2ndu-\xc8\x99i toat\xc4\x83 sup\xc4\x83rarea \xc3\xaempotriva distrug\xc4\x83torului Johnston care lupta simultan \xc3\xaempotriva japonezilor \xc8\x99i scufund\xc4\x83rii. Distrug\xc4\x83torul american, luat \xc3\xaen vizor simultan de cinci nave japoneze, a fost trimis \xc3\xaen cur\xc3\xa2nd la fundul oceanului \xc3\xaempreun\xc4\x83 cu c\xc4\x83pitanul Evans \xc8\x99i 186 persoane din echipaj.\n_START_SECTION_\nAmiralul Kurita se retrage\n_START_PARAGRAPH_\nFerocitatea ap\xc4\x83r\xc4\x83rii i-au f\xc4\x83cut pe japonezi s\xc4\x83 cread\xc4\x83 c\xc4\x83 au de a face cu o mare unitate a flotei \xc8\x99i nu distrug\xc4\x83toare \xc8\x99i portavioane u\xc8\x99oare f\xc4\x83r\xc4\x83 ap\xc4\x83rare. \xc3\x8en confuzia luptei nava amiral a lui Kurita Yamato s-a \xc3\xaentors spre nord s\xc4\x83 evite atacul cu torpile, pierz\xc3\xa2nd astfel contactul cu lupta. Kurita nu era con\xc8\x99tient de faptul c\xc4\x83 lui Ozawa i-a reu\xc8\x99it s\xc4\x83 momeasc\xc4\x83 departe unitatea de cruci\xc8\x99\xc4\x83toare a lui Halsey \xc8\x99i credea c\xc4\x83 se lupt\xc4\x83 cu for\xc8\x9be superioare._NEWLINE_La ora 9:20 c\xc3\xa2nd americanii au renun\xc8\x9ba laorice speran\xc8\x9b\xc4\x83 c\xc4\x83 vor salva portavioanele u\xc8\x99oare Kurita \xc8\x99i-a \xc3\xaentors flota \xc8\x99i a dat ordinul de retragere. A pierdut trei cruci\xc8\x99\xc4\x83toare grele, iar dintre cuirasate doar Yamato a r\xc4\x83mas neatins._NEWLINE_Amiralul japonez era convins c\xc4\x83 dac\xc4\x83 mai insist\xc4\x83 va cauza doar ni\xc8\x99te pierderi inutile flotei japoneze av\xc3\xa2nd convingerea c\xc4\x83 lupt\xc4\x83 \xc3\xaempotriva elementelor Flotei a 3-a americane \xc8\x99i este doar o chestie de timp ca for\xc8\x9bele lui Halsey s\xc4\x83-l \xc3\xaenconjoare \xc8\x99i s\xc4\x83-l anihileze. _NEWLINE_Kurita astfel a pierdut oportunitatea scufund\xc4\x83rii navelor din golful Leyte. Navele japoneze s-au regrupat pornind \xc3\xaen mare vitez\xc4\x83 spre str\xc3\xa2mtoarea San Bernardino din nord, sc\xc4\x83p\xc3\xa2nd de \xc3\xaent\xc3\xa2lnirea cu for\xc8\x9bele lui Halsey care se \xc3\xaentorceau din lupta cu for\xc8\x9bele lui Ozawa.  Nagato, Haruna \xc8\x99i Kong\xc5\x8d erau u\xc8\x99or avariate de atacul aviatic de pe portavioanele u\xc8\x99oare al lui Taffy 3. La \xc3\xaenceputul luptei Kurita dispunea de cinci cuirasate. Acum pleca doar cu Yamato \xc3\xaen stare de lupt\xc4\x83.\n_START_SECTION_\nAtacul kamikaze \xc8\x99i sf\xc3\xa2r\xc8\x99itul luptei\n_START_PARAGRAPH_\nAmericanii r\xc4\x83suflau u\xc8\x99urat v\xc4\x83z\xc3\xa2nd plecarea flotei japoneze c\xc3\xa2nd - prima dat\xc4\x83 \xc3\xaen cursul r\xc4\x83zboiului - flota de debarcare \xc8\x99i portavioanele u\xc8\x99oare de \xc3\xaenso\xc8\x9bire au fost atacate de kamikaze. Portavionul de escort\xc4\x83 St. Lo al Taffy 3 a fost lovit, explod\xc3\xa2nd \xc8\x99i scufund\xc3\xa2ndu-se la ora  11:20._NEWLINE_Grupul de lupt\xc4\x83 77.4.3 a pierdut \xc3\xaen total dou\xc4\x83 portavioane de escort\xc4\x83, dou\xc4\x83 distrug\xc4\x83toare \xc8\x99i o vedet\xc4\x83. Datorit\xc4\x83 problemelor de comunicare \xc8\x99i ale ne\xc3\xaen\xc8\x9belegerilor zile la r\xc3\xa2nd nu a pornit nimeni s\xc4\x83 salveze supravie\xc8\x9buitorii, astfel pierderea americanilor ridic\xc3\xa2ndu-se la aproxximativ 1000 marinari \xc8\x99i pilo\xc8\x9bi, pierderile japonezilor nu se cunosc precis.\n_START_SECTION_\nCriza - Flota a 7-a cere ajutor\n_START_PARAGRAPH_\nDup\xc4\x83 ora 8 25 octombrie au \xc3\xaenceput s\xc4\x83 soseasc\xc4\x83 mesajele disperate ale flotei a 7-a a amiralului Kinkaid care erau ataca\xc8\x9bi de "For\xc8\x9ba de Sud" a lui Nishimura \xc3\xaen Str\xc3\xa2mtoarea Surigao \xc3\xaenc\xc4\x83 de la ora 02.00. Situa\xc8\x9bia era at\xc3\xa2t de grav\xc4\x83, \xc3\xaenc\xc3\xa2t un mesaj al lui Kinkaid a sosit necodificat: "STAREA MEA ESTE CRITIC\xc4\x82. DOAR INTERVEN\xc8\x9aIA CUIRASATELOR RAPIDE \xc8\x98I LOVIREA AERIAN\xc4\x82 A INAMICULUI O POT \xc3\x8eMPIEDICA S\xc4\x82 DISTRUG\xc4\x82 PORTAVIOANELE \xc8\x98I S\xc4\x82 INTRE \xc3\x8eN GOLFUL LEYTE." Halsey \xc3\xaen memoriile sale \xc3\xae\xc8\x99i amintea c\xc4\x83 era \xc8\x99ocat de acest mesaj pentru c\xc4\x83 datorit\xc4\x83 faptului c\xc4\x83 mesajele veneau \xc3\xaen mari cantit\xc4\x83\xc8\x9bi, decodarea mesajelor nu se mai f\xc4\x83cea \xc3\xaen ordinea sosirii lor \xc8\x99i ajungeau la el cu mari \xc3\xaent\xc3\xa2rzieri. Se pare c\xc4\x83 nu a primit la timp acest mesaj vital de la Kinkaid p\xc3\xa2n\xc4\x83 \xc3\xaen jurul orei 10:00. Halsey mai t\xc3\xa2rziu spunea c\xc4\x83 \xc8\x99tia c\xc4\x83 Kinkaid are probleme, dar nici nu visa c\xc4\x83 situa\xc8\x9bia este at\xc3\xa2t de grav\xc4\x83 merg\xc3\xa2nd p\xc3\xa2n\xc4\x83 la faptul c\xc4\x83 cuirasatele au r\xc4\x83mas aproape f\xc4\x83r\xc4\x83 muni\xc8\x9bie._NEWLINE_De la o distan\xc8\x9b\xc4\x83 de 4,800 km la comandamentul din Pearl Harbor amiralul Nimitz monitoriza solicit\xc4\x83rile disperate ale unit\xc4\x83\xc8\x9bii Taffy 3 prin mesajele radio \xc8\x99i i-a trimis lui Halsey un mesaj direct: "UNDE ESTE TASK FORCE 34? LUMEA \xc3\x8eNTREAG\xc4\x82 SE \xc3\x8eNTREAB\xc4\x82", Ultima parte a mesajului era doar o umplutur\xc4\x83 pentru a deruta criptanali\xc8\x99tii  japonezi \xc8\x99i dintr-o eroare a operatorului nu a fost \xc3\xaendep\xc4\x83rtat de operator, ajung\xc3\xa2nd la Halsey. Halsey a crezut c\xc4\x83 "LUMEA SE MIR\xc4\x82" este o critic\xc4\x83 aspr\xc4\x83 \xc8\x99i sarcastic\xc4\x83 din partea lui Nimitz. Halsey s-a \xc3\xaenfuriat arunc\xc3\xa2ndu-\xc8\x99i chipiul pe punte. \xc8\x98eful s\xc4\x83u de stat, contraamiralul Robert Carney l-a lini\xc8\x99tit, spun\xc3\xa2nd lui Halsey: "Opri\xc8\x9bi-v\xc4\x83! Ce naiba e cu dumneavoastr\xc4\x83? Aduna\xc8\x9bi-v\xc4\x83!"_NEWLINE_La ora 11:15 Halsey dup\xc4\x83 mai mult de trei ore de la primul mesaj disperat \xc3\xaen sf\xc3\xa2r\xc8\x99it a luat m\xc4\x83suri, a \xc3\xaentors unitatea  TF 34 care erau deja aproape la o b\xc4\x83taie de tun de for\xc8\x9bele  lui Ozawa d\xc3\xa2ndu-le cursul spre sud spre insula Samar. Dou\xc4\x83 ore \xc8\x99i jum\xc4\x83tate au fost  apoti petrecute cu realimentarea distrug\xc4\x83toarelor care \xc3\xaenso\xc8\x9beau TF 34._NEWLINE_Dup\xc4\x83 aceast\xc4\x83 succesiune de \xc3\xaent\xc3\xa2rzieri TF 34 nu a mai putut acorda practic niciun ajutor pentru salvarea portavioanelor de escort\xc4\x83 a Flotei a 7-a a lui Sprague, nici s\xc4\x83 urm\xc4\x83reasc\xc4\x83 flota lui Kurita care se retr\xc4\x83gea prin str\xc3\xa2mtoarea San Bernardino, au putut doar s\xc4\x83 dea o m\xc3\xa2n\xc4\x83 de ajutor la salvarea supravie\xc8\x9buitorilor lui Taffy 3. _NEWLINE_Cu toate acestea, la 16:22, \xc3\xaentr-o \xc3\xaencercare disperat\xc4\x83 \xc8\x99i chiar \xc8\x99i mai tardiv\xc4\x83 \xc3\xaen \xc3\xaencercarea sa de a interveni \xc3\xaen evenimentele de pe Samar, Halsey a format un nou grup TG-34.5 - sub comanda contraamiralului Badger, construit \xc3\xaen jurul celor mai rapide nave a Flote a treia: cuirasatele Iowa \xc8\x99i New Jersey, ambele capabile de o vitez\xc4\x83 de peste 32 noduri (60 km/h) \xc3\xaempreun\xc4\x83 cu trei cruci\xc8\x99\xc4\x83toare \xc8\x99i opt distrug\xc4\x83toare apar\xc8\x9bin\xc3\xa2nd TF 34. Cuirasatele rapide au plecat \xc3\xaen tromb\xc4\x83 spre sud, l\xc4\x83s\xc3\xa2ndu-l pe Lee cu TF34 s\xc4\x83-i urmeze. _NEWLINE_Morison observ\xc4\x83 c\xc4\x83 dac\xc4\x83 aceste dou\xc4\x83 cuirasate a fi ajuns din urm\xc4\x83 For\xc8\x9ba Central\xc4\x83 Japonez\xc4\x83 ar fi fost \xc3\xaen inferioritate fa\xc8\x9b\xc4\x83 de tunurile lui de pe cuirasatele lui Kurita. Cu toate acestea TG 34.5 a ajuns \xc3\xaen urm\xc4\x83 distrug\xc4\x83torul avariat \xc8\x99i r\xc4\x83mas \xc3\xaen urm\xc4\x83 Nowaki aflat \xc3\xaen afara str\xc3\xa2mtorii San Bernardino pe care au scufundat-o, \xc3\xaempreun\xc4\x83 cu supravie\xc8\x9buitorii de pe Chikuma.\n_START_SECTION_\nLupta de la capul Enga\xc3\xb1o  - Sf\xc3\xa2r\xc8\x99itul luptei\n_START_PARAGRAPH_\nAtunci c\xc3\xa2nd Halsey la 11:15 s-a \xc3\xaentors spre sud, el a deta\xc8\x99at o for\xc8\x9b\xc4\x83  format\xc4\x83 din patru cruci\xc8\x99\xc4\x83toare \xc8\x99i nou\xc4\x83 de distrug\xc4\x83toare \xc8\x99i sub comanda contraamiralului DuBose a trimis-o \xc3\xaen urm\xc4\x83rirea r\xc4\x83m\xc4\x83\xc8\x99i\xc8\x9belor for\xc8\x9belor lui Ozawa. Cruci\xc8\x99\xc4\x83toarele \xc3\xaen jurul orei 17:00 au scufundat portavionul u\xc8\x99or Chiyoda avariat \xc8\x99i \xc3\xaen jurul orei 20:59 dup\xc4\x83 o lupt\xc4\x83 \xc3\xaenver\xc8\x99unat\xc4\x83 distrug\xc4\x83torul Hatsuzuki. Atunci c\xc3\xa2nd Ozawa a aflat de grupul relativ slab al lui DuBose, cu o bun\xc4\x83 recunoa\xc8\x99tere a situa\xc8\x9biei a ordonat cruci\xc8\x99\xc4\x83toarelor Ise \xc8\x99i Hy\xc5\xabga s\xc4\x83 s\xc4\x83 atace for\xc8\x9ba american\xc4\x83, dar acestea \xc3\xaen \xc3\xaentunericul care se l\xc4\x83sa nu a reu\xc8\x99it s\xc4\x83 localizeze for\xc8\x9bele lui DuBose. Trimiterea de c\xc4\x83tre Halsey a celor \xc8\x99ase cuirasate ale lui Lee f\xc4\x83ceau acum vulnerabil\xc4\x83 TF 38 la un contraatac al for\xc8\x9bei de momeal\xc4\x83 din nord._NEWLINE_Ca un ultim moment al luptei submarinul american Jallao la orele 23:10 a torpilat \xc8\x99i scufundat cruci\xc8\x99\xc4\x83torul deja avariat Tama.\n_START_SECTION_\nEvalu\xc4\x83ri\n_START_PARAGRAPH_\nAmiralul William F. Halsey a fost mult criticat dup\xc4\x83 lupt\xc4\x83, pentru c\xc4\x83 a comis cel pu\xc8\x9bin cinci gre\xc8\x99eli care ar fi putut cauza pierderi grele americanilor.\n_START_SECTION_\nUrm\xc4\x83rile b\xc4\x83t\xc4\x83liei, comemor\xc4\x83ri, amintiri ale b\xc4\x83t\xc4\x83liei\n_START_PARAGRAPH_\nB\xc4\x83t\xc4\x83lia a asigurat zona de debarcare a Armatei a VI-a SUA \xc3\xaen Leyte de un atac venit de pe mare. Cu toate acestea alia\xc8\x9bii au luptat p\xc3\xa2n\xc4\x83 \xc3\xaen decembrie 1944 p\xc3\xa2n\xc4\x83 c\xc3\xa2nd insula a fost ocupat\xc4\x83 \xc3\xaen totalitate.'